
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 151 

18 Φεβρουάριου 1994 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «ΝΕΚΡΟΤΑΦΕΙΟ» (Αγ. Πα- 
ντελεήμων) της Κοινότητας Μύτικα και προ της ιδιο¬ 
κτησίας των ενδιαφερομένων «Κ. ΑΥΛΗΣ - Ν. ΛΥ¬ 
ΤΡΑΣ - ΜΥΤΙΚΑ Α.Ε.» Νομού Αιτωλοακαρνανίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση Ρ.Σ. Καλαμάτας Ν. Μεσσηνίας στο Ο.Τ. 


59 ως προς την κατάργηση πρασιάς. 2 

Τροποποίηση Ρ.Σ. Καλαμάτας Ν. Μεσσηνίας ως προς 
την κατά παρέκκλιση αρτιότητας οικοπέδων του 
προσφυγικού συνοικισμού Αναλήψεως. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 139/94 (1) 

Καθορισμός των ορίων του αιγιαλού και δημιουργία ζώνης 
παραλίας στη θέση «ΝΕΚΡΟΤΑΦΕΙΟ» (Αγ. Παντελεή- 
μων) της Κοινότητας Μύτικα και προ της ιδιοκτησίας 
των ενδιαφερομένων «Κ. ΑΥΛΗΣ - Ν. ΛΥΤΡΑΣ - ΜΥ- 
ΤΙΚΑ Α.Ε.» Νομού Αιτωλοακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του 
Κεφαλαίου Β’ της 0.208/181/26.4.1982 (Φ.Ε.Κ. 214/ 
26.4.1982 τ.Β') κοινής απόφασης Υπουργών Προεδρίας 
Κυβερνήσεως και Οικονομικών «Αναμόρφωση Συλλογι¬ 
κών Οργάνων Γνωμοδοτικής και Αποφασιστικής Αρμοδιό¬ 
τητας του Υπουργείου Οικονομικών». 

3. Την από 3.8.93 έκθεση της Επιτροπής καθορισμού 
των ορίων του αιγιαλού και παραλίας και θέσεων αμμολη- 


ψίας», που καθόρισε τα όρια του αιγιαλού και της παρα¬ 
λίας στην περιοχή «ΝΕΚΡΟΤΑΦΕΙΟ» (Αγ. Παντελεήμων) 
της Κοινότητας Μύτικα Νομού Αιτωλοακαρνανίας και το 
από 20.3.90 τοπογραφικό διάγραμμα με κλίμακα 1:500 
του Δημητρίου Β. ΚΙσσα που θεωρήθηκε στις 3.4.90 από 
τη Δ/νση Τεχνικών Υπηρεσιών της Νομαρχίας Αιτωλοα¬ 
καρνανίας και συνοδεύει την έκθεση της προαναφερόμε- 
νης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο 544.5/789/93/1713/ 
22.11.93 έγγραφό του. 

5. Τις διατάξεις του άρθρου 1 της παρ. 1 του Ν. 3200/ 
1955 (ΦΕΚ 97/Α71955) «περί διοικητικής αποκεντρώ- 
σεως» σε συνδυασμό με τις διατάξεις του από 28.6.1955 
Β.Δ. «περί εξαιρέσεως από της κατά το άρθρο 1 παράγρα¬ 
φος 1 του Ν. 3200/1955 αρμοδιότητος των Νομαρχών, 
αντικειμένων τινών αρμοδιότητος του Υπουργού Οικονο¬ 
μικών» του Β.Δ. 704/1970 και του άρθρου 1 παραγράφου 
5 του Π.Δ. 71/1984, για μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφε¬ 
ρειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 3.8.93 έκθεση της Επιτροπής 
καθορισμού των ορίων του αιγιαλού και παραλίας και θέ¬ 
σεων αμμοληψίας, καθώς και το από 20.3.90 τοπογρα- 
φικό διάγραμμα, που τη συνοδεύει, το οποίο συντάχθηκε 
από το Δημήτριο Β. Κίσσα, Τοπογράφο Μηχανικό με κλί¬ 
μακα 1:500 και θεωρήθηκε στις 3.4.90 από τον Δ.Τ.Υ. επί 
του οποίου η πιο πάνω Επιτροπή, καθόρισε τα όρια του αι- 
γιαλού με συνεχή πολυγωνική γραμμή με κόκκινο χρώμα 
στις κορυφές Α1 έως και Α12 οι οποίες εξασφαλίζονται 
από τριγωνομετρικά σημεία που αναφέρονται στο τοπογρ. 
διάγραμμα. 

2. Την οριογραμμή της παραλίας με συνεχή πολυγωνική 
γραμμή με χρώμα κίτρινο καθορίζει δε ζώνη πλάτους (10) 
δέκα μέτρων επειδή δεν εξυπηρετούνται οι σκοποί της 
παραγράφου 1 του άρθρου 7 του Α.Ν. 2344/40 στις κορυ¬ 
φές Π1 έως και Π12 οι οποίες εξασφαλίζονται από τα ίδια 
τριγωνομετρικά σημεία όπως και ο αιγιαλός. 

3. Αποφαίνεται ότι υπάρχει παλαιός αιγιαλός όπως πα¬ 
ρακάτω αναφέρεται. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η απόφαση αυτή, με την έκθεση της Επιτροπής και το 
διάγραμμα, να δημοσιευθούν στην Εφημερίδα της Κυβερ- 
νήσεως. 

Μεσολόγγι, 8 Φεβρουάριου 1994 

Ο Νομάρχης 
ΚΩΣΤΑΣ ΣΤΑΦΥΛΑΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας 
άρθρου 74 Π.Δ. 636/77. 

Για τον καθορισμό των ορίων του αιγιαλού και παραλίας 
στη θέση «ΝΕΚΡΟΤΑΦΕΙΟ» (Αγ. Παντελεήμων) της Κοι¬ 
νότητας Μύτικα και προ της ιδιοκτησίας των ενδιαφερο¬ 
μένων «Κ. Αυδής - Ν. Λύτρας - ΜΥΤΙΚΑ Α.Ε.». 

Στη Βόνιτσα σήμερα 3.8.93 ημέρα Τρίτη και ώρα 10 π.μ. 
οι υπογεγραμμένοι: 

1) Σταφυλάς Χαράλαμπος, Προϊστάμενος ΔΟΥ Βόνι¬ 
τσας, ως Πρόεδρος. 

2) Καραθανάση Ειρήνη, Τοπογράφος Μηχ/κός της Δ/ 
νσης Τεχνικών Υπηρεσιών Νομαρχίας Αιτωλοακαρνανίας, 
ως μέλος (κωλυομένου του Δ/ντή Τεχνικών Υπηρεσιών 
Νομαρχίας Αιτωλοακαρνανίας, τακτικού μέλους αυτής). 

3) Αθανασόπουλος Αθανάσιος, Λιμενάρχης Λευκάδος, 
ως μέλος. 

Αποτελούντες την Επιτροπή καθορισμού των ορίων αι- 
γιαλού και παραλίας σύμφωνα με το άρθρ. 74 Π.Δ. 636/77 
και το υπ’ αριθ. 3861 /28.7.93 έγγραφο του Προέδρου αυ¬ 
τής, μετέβημεν επί τόπου στην προαναφερόμενη περιοχή 
σήμερα 3.8.93 και 

Λαβόντες υπόψη: 

1) Τη σχετική αίτηση της ενδιαφερόμενης «ΑΕ ΜΥΤΙ- 
ΚΑΣ Κ. Αυδής - Ν. Λύτρας» με την οποία ζητάει τον καθο¬ 
ρισμό των ορίων του αιγιαλού στην παραπάνω τοποθε¬ 
σία. 

2) Το υπό του Δημητρίου Β. Κίσσα, τοπογράφου Μηχ/ 
κού, συνταχθέν 20.3.90 τοπογραφικό και υψομετρικό 
διάγραμμα σε μία (1) πινακίδα κλίμακος 1:500, ηλεγμένου 
για την ακρίβεια της αποτύπωσης τις 3.4.90 υπό της τοπο¬ 
γράφου Μηχ/κού Μαίρης Ρόκκου, και θεωρημένου την 


ίδια ημερομηνία υπό της Δ/νσης Τεχνικών Υπηρεσιών 
Νομ. Αιτωλοακαρνανίας όπως ορίζει το άρθρο 20 του Ν.Δ. 
719/77. 

3) Τις διατάξεις του Α.Ν. 2344/40 όπως αυτός τροπο¬ 
ποιήθηκε καθώς και την προς τούτου σχετική Δικαστη¬ 
ριακή και Διοικητική Νομολογία (άρθρ. 5 Α.Ν. 263/68). 

4) Την εκ της επιτόπιου μεταβάσεως σχηματισθείσα 
αντίληψη περί του πλάτους της βρεχομένης Ζώνης της 
ξηράς και των λοιπών στοιχείων, ήτοι: 

α) Το γεγονός ότι ο αιγιαλός από την κορυφή Α1 έως και 
Α12 είναι ομαλός, αμμώδης και επίπεδος με ελαχίστη 
κλίση. 

β) Το γεγονός ότι στην περιοχή «ΝΕΚΡΟΤΑΦΕΙΟ» δεν 
υπάρχουν παλίρροιες και θαλάσσια ρεύματα. 

γ) Ότι ο πέραν του αιγιαλού χώρος (παραλία) παρουσιά¬ 
ζει σχεδόν την ίδια μορφολογία. 

δ) Αποφαίνεται ότι δεν υπάρχει παλαιός αιγιαλός που εί¬ 
ναι χαραγμένος με μπλε συνεχή πολυγωνική γραμμή η 
οποία αποτελείται από 11 κορυφές και είναι εξασφαλι¬ 
σμένες από ορθογώνιες συντεταγμένες στα σημεία από 1 
έως 11 σύμφωνα με τον πίνακα που αναγράφεται στο διά¬ 
γραμμα 

ΑΠ ΟΦΑΣΙΖΕΙ 

1) Καθορίζει την οριογραμμή του αιγιαλού δια συνεχούς 
πολυγωνικής γραμμής με κόκκινο χρώμα στις κορυφές Α1 
έως και Α12 οι οποίες εξασφαλίζονται από τριγωνικά ση¬ 
μεία που αναφέρονται στο τοπογραφικό διάγραμμα. 

2) Την οριογραμμή της παραλίας δια συνεχούς πολυγω¬ 
νικής γραμμής με χρώμα κίτρινο, καθορίζει δε ζώνη πλά¬ 
τους (10) δέκα μέτρων επειδή δεν εξυπηρετούνται οι σκο¬ 
ποί της παραγράφου 1 του άρθρ. 7 του Α.Ν. 2344/40, στις 
κορυφές Π1 έως και Π12 οι οποίες εξασφαλίζονται από τα 
ίδια τριγωνομετρικά σημεία όπως και ο αιγιαλός. 

3) Αποφαίνεται ότι υπάρχει παλαιός αιγιαλός όπως πα¬ 
ραπάνω αναφέρεται. 

Η παρούσα έκθεση συντάχθηκε σε (17) δεκαεπτά αντί¬ 
τυπα και υπογράφεται όπως παρακάτω: 

Η Επιτροπή 

ΧΑΡΑΛ. ΣΤΑΦΥΛΑΣ - ΕΙΡΗΝΗ ΚΑΡΑΘΑΝΑΣΗ - 
Αθ. ΑΘΑΝΑΣΟΠΟΥΛΟΣ 






























ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕ ΤΑΡΤΟΙ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αριθ. 9701/93/108 (2 ) 

Τροποποίηση Ρ.Σ. Καλαμάτας Ν. Μεσσηνίας στο Ο.Τ. 59 
ως προς την κατάργηση πρασιάς. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1 - Τις διατάξεις του από 17.7.1923 Ν. Δ/τος «περί σχε¬ 
δίων Πόλεων» όπως μεταγενέστερα τροποποιήθηκαν και 
συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/68 «περί παροχής στον 
Υπουργό Βορείου Ελλάδος και τους Νομάρχες της Χώρας 
αρμοδιοτήτων επί θεμάτων εκγρίσεων επεκτάσεως και 
τροποποιήσεως σχεδίων Πόλεων και Οικισμών» (ΦΕΚ 47/ 
Α/68) όπως τροποποιήθηκαν με το Ν. Δ/γμα 1018/71 
(ΦΕΚ 220/Α/71) και με την παρ. 3 του άρθρου 34 του Ν 
1577/85 (ΦΕΚ 210/Α/85). 

3. Τις διατάξεις του Π. Δ/τος 183/1986 (ΦΕΚ 70/Α/86) 
με το οποίο μεταβιβάζονται αρμοδιότητες στους Νομάρ¬ 
χες της Χώρας. 

4. Το άρθρο 29Α του Ν. 1558/85 που προστέθηκε με το 
άρθρο 27 του Ν. 2981/92. 

5. Το ισχϋον Ρυμοτομικά Σχέδιο. 


6. Τη με αριθμ. 340/92 απόφαση του Δημοτικού Συμ¬ 

βουλίου Καλαμάτας με την οποία αποφασίστηκε η τροπο¬ 
ποίηση του Ρυμοτομικού Σχεδίου ως προς την κατάργηση 
πρασιάς. 1 

7. Την θετική γνωμοδότηση του ΣΧΟΠ Ν. Μεσσηνίας, 
όπως διατυπώθηκε στο με αριθ. 4ον/18.11.93 θέμα 5ον 
αποφασίζουμε: 

1 - Την τροποποίηση του Ρ.Σ. Καλαμάτας στο Ο.Τ. 59 ως 
προς την κατάργηση της πρασιάς, προς όφελος του πεζό- 
δρομου, όπως αυτό φαίνεται στο συνημμένο πρωτότυπο 
Τοπογραφικό Διάγραμμα σε κλ. 1:1.000 που θεωρήθηκε 
από την Προϊσταμένη του ΤΠ και ΠΕ Ν. Μεσσηνίας και συ¬ 
νοδεύει την απόφαση αυτή. 

2. Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 21 Ιανουαρίου 1994 

Ο Νομάρχης 
Αθ. ΡΑΛΛΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 9696/93/106 (3) 

Τροποποίηση Ρ.Σ. Καλαμάτας Ν. Μεσσηνίας ως προς την 

κατά παρέκκλιση αρτιότητας οικοπέδων του προσφυγι- 

κού συνοικισμού Αναλήψεως. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος «περί σχε¬ 
δίων Πόλεων» όπως μεταγενέστερα τροποποιήθηκαν και 
συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/68 «περί παροχής στον 
Υπουργό Βορείου Ελλάδος και τους Νομάρχες της Χώρας 
αρμοδιοτήτων επί θεμάτων εκγρίσεων επεκτάσεως και 
τροποποιήσεως σχεδίων Πόλεων και Οικισμών» (ΦΕΚ 47/ 
Α/68) όπως τροποποιήθηκαν με το Ν. Δ/γμα 1018/71 
(ΦΕΚ 220/Α/71) και με την παρ. 3 του άρθρου 34 του Ν. 
1577/85 (ΦΕΚ 210/Α/85). 

3. Τις διατάξεις του Π. Δ/τος 183/1986 (ΦΕΚ 70/Α/86) 
με το οποίο μεταβιβάζονται αρμοδιότητες στους Νομάρ¬ 
χες της Χώρας. 

4. Το άρθρο 29Α του Ν. 1558/85 που προστέθηκε με το 
άρθρο 27 του Ν. 2981/92. 

5. Το ισχύον Ρυμοτομικό Σχέδιο. 

6. Τη με αριθμ. 7/93 απόφαση του Δημοτικού Συμβου¬ 
λίου Καλαμάτας με την οποία αποφασίστηκε η τροποποί¬ 
ηση του Ρυμοτομικού Σχεδίου, να ισχύσει στον προσφυ- 
γικό συνοικισμό Αναλήψεως η ίδια παρέκκλιση αρτιότητας 
όπως στον τομέα Α δηλαδή κατά παρέκκλιση να θεωρού¬ 


νται άρτια τα οικόπεδα όπως παραχωρήθηκαν. 

7. Την θετική γνωμοδότηση του ΣΧΟΠ Ν. Μεσσηνίας, 
όπως διατυπώθηκε στο με αριθ. 4ον/18.11.93 θέμα 11 ον, 
αποφασίζουμε: 

Τροποποιούμε και συμπληρώνουμε το άρθρο 6 της με 
αριθ. 2782/658/20.4.89 (ΦΕΚ 248/Δ/89) απόφαση Νο¬ 
μάρχη Μεσσηνίας η οποία αφορά την «Έγκριση πολεοδο- 
μικής Μελέτης Αναθεώρησης του Ρ.Σ. Καλαμάτας 
.κ.λ.π.» ως ακολούθως: 

1. Συμπληρώνεται η κατά παρέκκλιση αρτιότητα οικο¬ 
πέδων των τομέων όρων δόμησης I, Κ, Λ ως εξής: 

γ) Βρίσκονται στον προσφυγικό συνοικισμό Αναλήψεως 
του οποίου τα άρια φαίνονται στο συνημμένο πρωτότυπο 
Τοπογραφικό Διάγραμμα σε κλ. 1:1.000 όπως παραχωρή¬ 
θηκαν, που θεωρήθηκε από την Προϊσταμένη του ΤΠ και 
ΠΕ Ν. Μεσσηνίας και συνοδεύει την απόφαση αυτή. 

2. Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 5 Ιανουάριου 1994 

Ο Νομάρχης 
Αθ. ΡΑΛΛΗΣ 

